Γιάννης Κυριακίδης (πετοσφαιριστής)

Ο Γιάννης Κυριακίδης (7 Ιουλίου 1982, Θεσσαλονίκη) είναι Έλληνας παλαίμαχος διεθνής πετοσφαιριστής, ο οποίος αγωνιζόταν στη θέση του ακραίου.

 Καριέρα 
Ο Κυριακίδης ξεκίνησε την καριέρα του από τα τμήματα υποδομής του Ορφέα Ηλιούπολης Θεσσαλονίκης, και στα 17 του χρόνια μεταγράφηκε στον Π.Α.Ο.Κ., με τον οποίο κατέκτησε την 4η θέση στο πρωτάθλημα του 1999-00. Την επόμενη περίοδο, αγωνίστηκε στον Άρη Νίκαιας, ο οποίος υποβιβάστηκε και ο Κυριακίδης επέστρεψε στην Θεσσαλονίκη και τον Π.Α.Ο.Κ. για την επόμενη τριετία. Αγωνίστηκε στις ευρωπαϊκές διοργανώσεις με την ομάδα του Π.Α.Ο.Κ. και στις τρεις χρονιές που παρέμεινε στον «Δικέφαλο του Βορρά», κατακτώντας και πάλι την 4η θέση στο  Πρωτάθλημα Ελλάδας 2003-04.

Την περίοδο 2004-05 αγωνίστηκε με τον Πανελλήνιο, κατακτώντας την 6η θέση του Πρωταθλήματος Ελλάδας, πριν επιστρέψει για άλλη μια χρονιά στον Π.Α.Ο.Κ., με τον οποίο κατέκτησε την 4η θέση του Πρωταθλήματος Ελλάδας  2005-06  Την περίοδο 2006-07 έπαιξε στον Γ.Σ. Λαμία, συμβάλλοντας στην έξοδο της ομάδας στο Τσάλεντζ Καπ, και κατακτώντας το Ασημένιο μετάλλιο στο Κύπελλο Ελλάδας.
Τις επόμενες τέσσερις περιόδους αγωνίστηκε κατά σειρά στην Α.Ε.Κ..Δυναμικό ΑΕΚ περιόδου 2007-08 greekvolley.eu τον Γ.Σ. Λαμία, τον Απόλλωνα ΚαλαμαριάςΔυναμικό Απόλλωνα Καλαμαριάς 2009-10 greekvolley.eu και τον Επίκουρο Πολίχνης, www.athlisi.com πριν μεταγραφεί ξανά στον Άρη Θεσσαλονίκης το καλοκαίρι του 2011, με τον οποίο κατέκτησε για άλλη μία φορά την 4η θέση του Πρωταθλήματος Ελλάδας την περίοδο 2011-12. Στους κιτρινόμαυρους παρέμεινε μέχρι και την περίοδο 2015-16, οπότε τελείωσε την καριέρα του.MVP του Άρη ο Γιάννης Κυριακίδης www.pressaris.gr 

 Διεθνής καριέρα 
Ο Γιάννης Κυριακίδης κατέγραψε 39 συμμετοχές με την Εθνική Ελλάδας Ανδρών.Ατομικές συμμετοχές στην Εθνική Ελλάδας Ανδρών www.volleyball.gr 

 Οικογενειακά στοιχεία 
Ο Γιάννης Κυριακίδης είναι παντρεμένος με την πετοσφαιρίστρια Ελπίδα Τικταπανίδου και έχουν δύο γιους γεννημένους και το 2006 (Χρήστος) και το 2012 (Μάριος).

 Συλλογικοί τίτλοι - Διακρίσεις 
Κύπελλο Ελλάδας
 2η θέση''': 2006-07 (Γ.Σ. Λαμία)

 Ατομικές διακρίσεις 
 Πρωτάθλημα Ελλάδας 2005-06: Πολυτιμότερος Παίκτης (MVP) αγωνιστικής ημέρας 
 Πρωτάθλημα Ελλάδας 2006-07: Πολυτιμότερος Παίκτης (MVP) αγωνιστικής ημέρας 
 Πρωτάθλημα Ελλάδας 2013-14: Πολυτιμότερος Παίκτης (MVP) 13ης αγωνιστικής Ο Γιάννης Κυριακίδης MVP της 13ης αγωνιστικής 2013-14 www.volleyleague.gr 
 Πρωτάθλημα Ελλάδας 2013-14: Πολυτιμότερος Παίκτης (MVP) των Πλέι Άουτ Πολυτιμότερος Παίκτης (MVP) των Πλέι Άουτ 2013-14 www.volleyleague.gr 

Παραπομπές

 Εξωτερικοί σύνδεσμοι - Πηγές 
 Γιάννης Κυριακίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Γιάννης Κυριακίδης: Ατομικά στοιχεία - Ομάδες greekvolley.eu
 Γιάννης Κυριακίδης: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές ΑΕΚ